open-index/open-wikipedia-markdown huggingface dataset:
ควีน (แก้ความกำกวม)

**ควีน** อาจหมายถึง

## ราชาธิปไตย
* **[[สมเด็จพระราชินีนาถ]]**
* **[[สมเด็จพระราชินี]]**
* **[[สมเด็จพระราชชนนีพันปีหลวง]]**

## เกมฝึกสมอง
* **ไพ่ควีน** ในเกมไพ่ (แจ็ค, แหม่ม, ควีน)
* **[[ควีน (หมากรุก)]]** ตัวหมากสำคัญใน**หมากรุกสากล**

## เพลง
* **[[ควีน]]**

## ตัวละครในบันเทิงคดี

### ชื่อและชื่อเล่น
* **[[ควีน (วันพีซ)]]** ตัวละครจากเรื่องวันพีซ
* **ควีน** ตัวละครจากเรื่องโปเม่ สารพันเมนูสูตรลับจอมเวท
* **ควีน** ตัวละครจากเรื่องเบย์เบลด V-Force
* **ควีน** ตัวละครจากเรื่องไคโตะโจ๊กเกอร์
* **ควีน** ตัวละครจากเรื่องแบทเทิลสปิริตส์ บะชิน ทอปปะ
* **ควีน** ตัวละครจากเรื่องยูกิโอ VRAINS

### นามสกุล
* **[[กรีนแอร์โรว์|โอลิเวอร์ ควีน]]** ตัวละครจากดีซีคอมิกส์

## ดูเพิ่ม
* 
* คิง

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
เอเอฟซีแชมเปียนส์ลีก 2022

**เอเอฟซีแชมเปียนส์ลีก 2022** เป็นครั้งที่ 41 ของการแข่งขันฟุตบอลสโมสรหลักของทวีปเอเชีย จัดขึ้นโดยสมาพันธ์ฟุตบอลเอเชีย (เอเอฟซี) และเป็นครั้งที่ 20 ภายใต้ชื่อรายการเอเอฟซีแชมเปียนส์ลีก

ผู้ชนะของทัวร์นาเมนต์จะได้ผ่านเข้าอัตโนมัติสำหรับเอเอฟซีแชมเปียนส์ลีก 2023–24 ผ่านเข้าสู่รอบคัดเลือกรอบเพลย์ออฟ ถ้าพวกเขาไม่ได้ผ่านการรับรองจากผลงานภายในประเทศ

อัลฮิลาล ของซาอุดีอาระเบียคือแชมป์เก่า หลังจากพวกเขาเอาชนะสโมสรจากเกาหลีใต้ โพฮัง สตีลเลอส์ ในเอเอฟซีแชมเปียนส์ลีก 2021 นัดชิงชนะเลิศ

## การจัดสรรทีมที่เข้าร่วมการแข่งขัน
47 ชาติสมาชิกเอเอฟซี คือจัดอันดับขึ้นอยู่กับผลงานประสิทธิภาพสโมสรของพวกเขาเหนือกว่าสี่ปีที่ผ่านมาในการแข่งขันเอเอฟซี (การจัดอันดับโลกของฟีฟ่า ของทีมชาติของพวกเขาจะไม่ได้ถูกพิจารณาอีกต่อไป) สล็อตที่ได้รับการจัดสรรตามเกณฑ์ต่อไปนี้ตามคู่มือรายการ:
*แต่ละสมาคมได้ถูกแบ่งออกเป็นสองโซน (บทความที่ 3.1):
****โซนตะวันตก** ประกอบไปด้วย 25 สมาคมที่มาจากสหพันธ์ฟุตบอลเอเชียตะวันตก (WAFF), สหพันธ์ฟุตบอลเอเชียใต้ (SAFF), และ สมาคมฟุตบอลเอเชียกลาง (CAFA).
****โซนตะวันออก** ประกอบไปด้วย 22 สมาคมที่มาจากสหพันธ์ฟุตบอลอาเซียน (AFF) และ สหพันธ์ฟุตบอลเอเชียตะวันออก (EAFF).

### การจัดอันดับของแต่ละสมาคม
สำหรับเอเอฟซีแชมเปียนส์ลีก 2022 แต่ละสมาคมได้รับการจัดสรรสล็อตตามพวกเขา จัดอันดับสมาคม ซึ่งเผยแพร่เมื่อวันที่ 29 พฤศจิกายน พ.ศ. 2562  ซึ่งคำนึงถึงผลงานของพวกเขาในเอเอฟซีแชมเปียนส์ลีกและเอเอฟซีคัพ ในช่วงระหว่างปี 2016 และ 2019

;หมายเหตุ

## ทีม
ด้านล่างนี้คือ 52 ทีมที่มาจาก 23 สมาคมที่เข้าร่วมการแข่งขัน

*ในตารางด้านล่างนี้ จำนวนของการลงสนามและการลงสนามครั้งล่าสุดนับเฉพาะตั้งแต่ฤดูกาล 2002–03 (รวมไปถึงรอบคัดเลือก) เมื่อการแข่งขันได้ถูกเปลี่ยนชื่อมาเป็น เอเอฟซีแชมเปียนส์ลีก*

;หมายเหตุ

## ตารางการแข่งขัน
ด้านล่างนี้คือตารางของการแข่งขัน.

;หมายเหตุ
*E: โซนเอเชียตะวันออก
*W: โซนเอเชียตะวันตก

## รอบคัดเลือกเพลย์ออฟ

### รอบเบื้องต้น

### รอบเพลย์ออฟ

## รอบแบ่งกลุ่ม

### กลุ่ม เอ

### กลุ่ม บี

### กลุ่ม ซี

### กลุ่ม ดี

### กลุ่ม อี

### กลุ่ม เอฟ

### กลุ่ม จี

### กลุ่ม เอช

### กลุ่ม ไอ

### กลุ่ม เจ

### ตารางคะแนนของทีมอันดับสอง
#### โซนตะวันตก

#### โซนตะวันออก

## รอบแพ้คัดออก

### สายการแข่งขัน

### รอบ 16 ทีมสุดท้าย
รอบ 16 ทีมสุดท้ายจะแข่งขันเพียงแค่เลคเดียว, การจัดโปรแกรมการแข่งขันใช้การจับฉลากคู่แข่งขันร่วมกับการพิจารณารองแชมป์กลุ่มที่ดีที่สุดผ่านเข้าสู่รอบนี้.

|+โซนตะวันตก

|+โซนตะวันออก

### รอบก่อนรองชนะเลิศ
รอบก่อนรองชนะเลิศจะลงเล่นในเลกเดียว.

|+โซนตะวันตก

|+โซนตะวันออก

### รอบรองชนะเลิศ
รอบรองชนะเลิศจะลงเล่นในเลกเดียว.

|+โซนตะวันตก

|+โซนตะวันออก

### รอบชิงชนะเลิศ

รอบชิงชนะเลิศจะลงเล่นในสองเลก.

## อันดับดาวซัลโว

## ดูเพิ่ม
*เอเอฟซีคัพ 2022

## หมายเหตุ

## อ้างอิง

## แหล่งข้อมูลอื่น
*

หมวดหมู่:เอเอฟซีแชมเปียนส์ลีกอีลิท
หมวดหมู่:เอเอฟซีแชมเปียนส์ลีก 2022
คูเรอะ ฮาซูมิ

**คูเรอะ ฮาซูมิ** (; ; 3 ธันวาคม ค.ศ. 1991 – ) เป็นนักแสดงเอวีชาวญี่ปุ่น สังกัดออลโปรโมชัน

## ประวัติ
ในเดือนกันยายน ค.ศ. 2012 เธอได้รับการเปิดตัวในฐานะนักแสดงเอวีหญิงสาวสวย

เดือนกรกฎาคม ค.ศ. 2013 เธอได้เปิดตัวระบำเปลื้องผ้าของเธอที่ชินจูกุนิวอาร์ต

เธอได้เป็นนักแสดงหญิงผูกขาดต่อบริษัทวันซ์แฟกทอรีตั้งแต่เดือนมกราคมถึงสิงหาคม ค.ศ. 2014

ครั้นเดือนกุมภาพันธ์ ค.ศ. 2015 เธอเริ่มทำงานเป็นสมาชิกของเซ็กซีไอดอลยูนิตที่ชื่อ "คึฮ์น" โดยมีสีประจำตัวคือสีม่วง

ส่วนเดือนมีนาคม ค.ศ. 2018 ที่งานสกายเพอร์เฟกทีวี! อะดัลต์บรอดคาสติงอะวอดส์ เธอได้รับรางวัลภาพยนตร์ยอดเยี่ยม สำหรับผลงาน *อานิโยเมะวะนากะ●ชิชากูเอโระไอโดรุ คูเรอะ ฮาซูมิ*

ในเดือนตุลาคม ค.ศ. 2019 เธอได้รับการเสนอชื่อเข้าชิงรางวัลจีโอทีวี×เมนส์ไซโซอะดัลต์อะวอร์ด 2019 สาขาเรือนร่างเร้าอารมณ์ยอดเยี่ยม ทั้งสองรายการคือ "เซ็กซีมอนสเตอร์ที่แข็งแกร่งที่สุด" ซึ่งเธอได้รับรางวัลจีโอทีวีเมื่อวันที่ 1 มกราคม

เธอได้รับการเปิดตัวในเดือนพฤศจิกายน ค.ศ. 2018 ด้วยผลงาน *[ชิโจ-ฮัตสึ] คนนะ เอวี นากัตตะ!! ฮาซูมิ คูเรอะ งะ อาเมริกางัสชูโกกุ โกะ ◯ ราโด-ชู ○ กี ซัมยากุ เดะ ซัน โอกุ-เอ็น โนะ ไซโฮ โอะ ซางาชิ นิ อิกุ คิกากุ [โชเงกิ โนะ ไซโงะ...]* (โดยบริษัทเอสโอดี ครีเอต) ครั้นเดือนมิถุนายน ค.ศ. 2020 สองปีหลังจากการเปิดตัว เธอได้รับเลือกในฐานะ "สุดยอดหนึ่งเดียว" จากนิตยสาร*[[อาซาฮิเงโนรายสัปดาห์]]* (เลือกโดยคัตสึโมโตะ โคจิ)

เธอได้อันดับ 31 จากการโหวต "100 นักแสดงหญิงสุดเซ็กซียอดเยี่ยมที่ยังมีผลงานของนิตยสารแฟลช ประจำปี 2020" จากการประกาศผลในเดือนธันวาคม ค.ศ. 2020 และได้อันดับที่ 11 ของรายการ "การคัดเลือกทั่วไปของนักแสดงเอวีหญิงสุดเซ็กซีที่ยังมีผลงาน ประจำปี 2021" ในนิตยสาร*[[อาซาฮิเงโนรายสัปดาห์]]* ซึ่งประกาศผลในเดือนเมษายน ค.ศ. 2021 รวมถึงได้อันดับ 15 จากผู้อ่านของรายการ "การจัดอันดับ 300 นักแสดงหญิงสุดเซ็กซีที่เลือกโดยผู้อ่านนิตยสารแฟลช ประจำปี 2021" ซึ่งประกาศผลในเดือนสิงหาคมของปีเดียวกัน

ในเดือนกันยายน ค.ศ. 2021 เธอได้รับการแต่งตั้งให้เป็นสาวแคมเปญ ของแคมเปญทริปเปิลแฮปปี 2021

## ชีวิตส่วนตัว
เธอชอบแสตมป์แรลลี และได้การประทับตรา 77 สถานีของบริษัทรถไฟญี่ปุ่นตะวันออก (เจอาร์ อีสต์) และที่งานอุลตร้าแมนแสตมป์แรลลีของบริษัทรถไฟญี่ปุ่นตะวันออกซึ่งจัดขึ้นใน ค.ศ. 2016 ได้มีการกล่าวกันว่าเธอได้รับการรีทวีตมากที่สุดในบรรดาทวีตของเหล่าบุคคลที่มีชื่อเสียงที่เข้าร่วมโครงการ

เธอมีความสัมพันธ์ฉันเพื่อนกับโชโกะ โอตานิ ที่อยู่ในสำนักงานเดียวกัน ซึ่งเธอก็เป็นคนรู้จักกันมาก่อนที่โชโกะ โอตานิ จะเดบิวต์

เธอได้ประกาศตนเองว่าเป็น "มาโซคิสม์กับสภาพแวดล้อม" โดยเลือกเป็นนักแสดงเอวีหญิงเพราะดูเหมือนเธอจะมีช่วงเวลาที่ยากลำบาก

## ผลงานวิดีโอ

### ดีวีดีสำหรับผู้ใหญ่

* อาซะ คาระ บัง มาเดะ-ชู ดาชิ เซ็กกูซุ 14 () (23 ตุลาคม โดยบริษัทไอเอนเนอร์จี)
* อิงโงะ ชิโจะ () (19 ธันวาคม โดยบริษัทด็อกมา)

* คิโจ-อิ โอเนซัง โนะ โบฮาสึ คากูเต-ชู ดาชิ เซ็กส์ () (1 มิถุนายน โดยบริษัทวันซ์แฟกทอรี)

## อ้างอิง

## แหล่งข้อมูลอื่น

* 蓮実クレア オフィシャルブログ
* 
* 蓮実クレアさんのライブ - TwitCasting

หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายมูดีซ์
หมวดหมู่:บุคคลจากจังหวัดคานางาวะ
แอนน์

**แอนน์** สามารถหมายถึง
* แอนน์ (ชื่อ) - ชื่อต้นของบุคคล
* สมเด็จพระราชินีนาถแอนน์แห่งบริเตนใหญ่ - กษัตริย์แห่งบริเตนใหญ่
* แอนน์ เนวิลล์ - ราชินีแห่งอังกฤษ
* อานแห่งเบรอตาญ - ราชินีแห่งฝรั่งเศส
* แอนน์ บุลิน - ราชินีแห่งอังกฤษ
* อันนาแห่งคลีฟส์ - ราชินีแห่งอังกฤษ
* อันนาแห่งเดนมาร์ก - ราชินีแห่งอังกฤษและสกอตแลนด์
* อันนาแห่งออสเตรีย - ราชินีแห่งฝรั่งเศส
* สมเด็จพระราชินีอานาแห่งโรมาเนีย - ราชินีแห่งโรมาเนีย
* สมเด็จพระราชินีอันเนอ-มารีแห่งกรีซ - ราชินีแห่งกรีซ
* อันเนอ ฟรังค์ - ชาวเยอรมันเชื้อสายยิว

## ตัวละครในบันเทิงคดี
* แอนน์ บุญช่วย - ตัวละครจากเรื่องแอมฟิเบีย
* แอนน์ คีร์ริน - ตัวละครจากเรื่องห้าสหายผจญภัย
* แอน ทาคามากิ - ตัวละครจากเรื่องเพอร์โซนา 5
* แอนน์ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* อัน (โปเกมอน) - ตัวละครจากเรื่องโปเกมอน
* แอน - ตัวละครจากเรื่องไอเดนทิทีวี
* เจ้าหญิงแอนน์ - ตัวละครจากเรื่องจอมโจรอัจฉริยะ
* แอนน์ เลสเตอร์ - ตัวละครจากเรื่องไอเดนทิทีวี

## ดูเพิ่ม
* 
* พระราชินีแอนน์
* แอนนา
* แอน
* แอนนี
* แอนยา

หมวดหมู่:หน้าแก้ความกำกวมชื่อเรือกำปั่น
หมวดหมู่:ชื่อภาษาตะวันตก
หมวดหมู่:ชื่อตัว
แอนนา

**แอนนา** สามารถหมายถึง
* แอนนา (ชื่อ) - ชื่อต้นของบุคคล
* อันนาแห่งออสเตรีย สมเด็จพระราชินีแห่งสเปน - ราชินีแห่งสเปนและโปรตุเกส

## ตัวละครในบันเทิงคดี
* แอนนา (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* อันนา (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* แอนนา (โฟรเซน) - ตัวละครจากเรื่องโฟรเซน
* แอนนา ฮาร์ทฟิเลีย - ตัวละครจากเรื่องแฟรี่เทล ศึกจอมเวทอภินิหาร
* แอนนา มารี - ตัวละครจากเรื่องเอ็กซ์เมน
* โคซึกิ อันนะ - ตัวละครจากเรื่องยูกิโอ ZEXAL

## ดูเพิ่ม
* 
* 
* แอนน์

หมวดหมู่:หน้าแก้ความกำกวมชื่อบุคคล
ภาวะเอกฐานเปลือย

[thumb|[หลุมดำทุกแห่งมีภาวะเอกฐานอยู่ตรงกลางซึ่งมีค่าความโน้มถ่วงเป็นอนันต์ และ ขอบฟ้าเหตุการณ์คือขอบเขตของหลุมดำที่หากวัตถุใด ๆ ข้ามผ่านขอบเหตุนี้ไป จะไม่สามารถออกมาได้อีก และ ไม่สามารถสังเกตเห็นได้จากภายนอกขอบฟ้าเหตุการณ์นั้น ๆ]]

ในทฤษฎีสัมพัทธภาพทั่วไป **ภาวะเอกฐานเปลือย** () เป็นภาวะเอกฐานเชิงความโน้มถ่วงที่ไม่มีขอบฟ้าเหตุการณ์

ในหลุมดำ ภาวะเอกฐานจะถูกล้อมรอบไว้อย่างสมบูรณ์โดยขอบเขตที่เรียกว่าขอบฟ้าเหตุการณ์ ซึ่งภายในมีแรงโน้มถ่วงของภาวะเอกฐานเฉพาะสูงจนแสงไม่สามารถหนีพ้นออกไปได้ ดังนั้นวัตถุที่อยู่ภายในขอบฟ้าเหตุการณ์ รวมถึงภาวะเอกฐานจะไม่สามารถมองเห็นได้โดยตรงจากภายนอกขอบฟ้าเหตุการณ์

ในทางตรงกันข้าม ภาวะเอกฐานเปลือยนั้นสามารถสังเกตได้จากภายนอก การมีอยู่ตามทฤษฎีของภาวะเอกฐานเปลือยนั้นมีความสำคัญเนื่องจากการมีอยู่ของพวกมันจะทำให้สามารถสังเกตการยุบตัวของวัตถุในสถานที่ที่มีความหนาแน่นเป็นอนันต์ได้ นอกจากนี้ยังทำให้เกิดปัญหาพื้นฐานในทฤษฎีสัมพัทธภาพทั่วไป เนื่องจากทฤษฎีสัมพัทธภาพทั่วไปไม่สามารถคาดการณ์เกี่ยวกับวิวัฒนาการของกาลอวกาศที่อยู่ใกล้กับภาวะเอกฐานได้ ในหลุมดำทั่วไป นี่ไม่ใช่ปัญหา เนื่องจากผู้สังเกตการณ์ภายนอกจะไม่สามารถสังเกตกาลอวกาศภายในขอบฟ้าเหตุการณ์ได้

ยังไม่เคยมีการค้นพบภาวะเอกฐานเปลือยในธรรมชาติ การสังเกตการณ์ทางดาราศาสตร์ของหลุมดำบ่งชี้ว่า อัตราการหมุนของหลุมดำที่ได้รับการสังเกตการณ์ทางดาราศาสตร์ (กล้องโทรทัศน์) ทั้งหมดที่ได้รับการบันทึก มีความเร็วการหมุนรอบตัวเอง ต่ำกว่าที่เกิดภาวะเอกฐานเปลือยได้ (พารามิเตอร์การหมุน 1) ระบบดาวฤกษ์คู่กับหลุมดำ GRS 1915+105 เข้าใกล้ขีดจำกัดมากที่สุด โดยมีพารามิเตอร์การหมุนอยู่ที่ 0.82-1.00
thumb|ภาพตัวอย่างของหลุมดำภาวะเอกฐานเปลือย
ตามสมมติฐานการเซนเซอร์แห่งเอกภพ (Cosmic Censorship Hypothesis) ภาวะเอกฐานเชิงความโน้มถ่วงจะไม่สามารถสังเกตได้ แต่ในทางกลับกัน ถ้าหากทฤษฎีแรงโน้มถ่วงควอนตัมแบบวนซ้ำ (loop quantum gravity) มีความถูกต้อง ภาวะเอกฐานที่เปลือยเปล่าอาจเป็นไปได้ในธรรมชาติ

## อ้างอิง

หมวดหมู่:หลุมดำ
วัดจันทาราม (จังหวัดสุราษฎร์ธานี)

**วัดจันทาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าฉาง อำเภอท่าฉาง จังหวัดสุราษฎร์ธานี

สันนิษฐานว่าวัดจันทารามสร้างขึ้นในสมัยเดียวกับเจดีย์พระบรมธาตุไชยาหรือสร้างขึ้นระหว่างช่วงพุทธศตวรรษที่ 14–15 ข้อมูลของสำนักงานพระพุทธศาสนาแห่งชาติ ระบุตั้งวัดเมื่อ พ.ศ. 1925 ได้รับพระราชทานวิสุงคามสีมาเมื่อ พ.ศ. 1955

เจดีย์เก่าแก่ศิลปะศรีวิชัย มีสององค์อยู่บริเวณหน้าอุโบสถ องค์หนึ่งเอน อีกองค์หนึ่งยังคงมีสภาพที่ยังสมบูรณ์ มีลักษณะสถาปัตยกรรมแบบศรีวิชัยก่ออิฐไม่ถือปูน มีฐานล่างเป็นรูปสี่เหลี่ยมจัตุรัส ยาวด้านละ 2 เมตร พื้นฐานล่างจมอยู่ใต้ดิน 1.5 เมตร สูงจากฐานถึงยอด 9 เมตร มีมุข 4 ด้านบนมุขมีซุ้ม 4 ซุ้มภายในประดิษฐานพระพุทธรูปปางประทานพรทั้ง 4 ด้าน วัดยังมีศาลาการเปรียญไม้อายุมากกว่า 100 ปี และศาลรูปปั้นพ่อขุนที่เคยเป็นพ่อเมืองท่าฉาง

## อ้างอิง

จันทาราม
หมวดหมู่:อำเภอท่าฉาง
มัลโก

**มัลโก** หรือ **มัลโก้** อาจหมายถึง
* เปาโล มัลโก
* โรมานี่ มัลโก
* มัลโก รามิเรซ มาร์ติเนซ
* มัลโก้ (วันพีซ) - ตัวละครในการ์ตูนวันพีซ
* มัลโก้ (เทรเชอร์มาสเตอร์) - ตัวละครในการ์ตูนล่าขุมทรัพย์สุดขอบฟ้า

มัลโก
มัลโก
มัลโก
วัดถนนสุวรรณประดิษฐ์

**วัดถนนสุวรรณประดิษฐ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 15 ไร่

วัดถนนสุวรรณประดิษฐ์เป็นวัดสร้างในสมัยกรุงศรีอยุธยา เดิมชื่อ **วัดกระแดะ** ตั้งวัดเมื่อ พ.ศ. 2220 ได้รับพระราชทานวิสุงคามสีมาเมื่อ พ.ศ. 2240 ผู้สร้างวัดนี้คือ พระมหาเถรเหมรังสี สร้างเมื่อต้นรัชกาลสมเด็จพระนารายณ์มหาราช โดยนายท้อกับนายทองเป็นผู้สร้างวิหาร หลังจากนั้นเมื่อมีการเคลื่อนย้ายชุมชนก็กลายเป็นวัดร้าง จนเมื่อ พ.ศ. 2500 หลวงพ่อแดง สิริสุวรรโณ ได้บูรณะขึ้นใหม่ ต่อมา พ.ศ. 2516 ท่านจิตรเจ้าอาวาสได้มาบูรณะวัดนี้อีกครั้งหนึ่ง เดิมในวัดเคยมีเจดีย์เก่าองค์หนึ่งแต่พังไปนานแล้ว ชาวบ้านเล่าว่าตอนขุดเจดีย์พบหมอน้ำมนต์สำริดมีฝาและภาชนะรูปเต่าทองคำ เจ้าคณะอำเภอกาญจนดิษฐ์เก็บไว้ที่วัดท่าไทร เมื่อวันที่ 23 เมษายน พ.ศ. 2517 หน่วยศิลปากรที่ 8 ดำเนินการสำรวจในครั้งนั้นพบอุโบสถเก่า พระพุทธรูปและในเสมาทำด้วยหินทรายแดง ฝีมือช่างสมัยรัตนโกสินทร์ตอนต้น 

อุโบสถหลังเก่าสร้างด้วยไม้ หลังคาเป็นรูปเกล้าอุณาโลม แต่เดิมหลังคามุงด้วยกระเบื้องรางชายคารูปเทพนม ปีกเชิงชายหลังคาโดยรอบมุงด้วยกระเบื้องสงขลา ภายหลังบูรณะใหม่และได้เปลี่ยนวัสดุมุงหลังคา ในอุโบสถมีพระประธานและกลุ่มพระพุทธรูป เป็นพระพุทธรูปทำด้วยศิลาทรายแดง มีขนาดต่าง ๆ ราว 10 องค์ รอบอุโบสถมีใบเสมาทำด้วยหินปูนโปร่งสองแฉกคู่กัน

## อ้างอิง

ถนนสุวรรณประดิษฐ์
วัดทุ่งหลวง (จังหวัดสุราษฎร์ธานี)

**วัดทุ่งหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งหลวง อำเภอเวียงสระ จังหวัดสุราษฎร์ธานี
วัดทุ่งหลวง เดิมชื่อ **วัดโคกกรวด** ตั้งวัดเมื่อ พ.ศ. 2324 โดยพระอาจาร์ยดำ ได้รับพระราชทานวิสุงคามสีมาเมื่อ พ.ศ. 2471 เดิมเป็นวัดร้าง จนเมื่อหลวงพ่อเปี่ยม อินทสุวณฺโณ ท่านเป็นนคนพื้นเพเดิมบ้านโคกกรวด เข้ามาบูรณะและเปลี่ยนชื่อเป็น "วัดทุ่งหลวง" หลวงพ่อเปี่ยมได้พัฒนาวัดจนมีความเจริญรุ่งเรือง

หลวงพ่อเปี่ยมเป็นพระที่มีวัตรปฏิบัติงดงาม มีความเชี่ยวชาญวิชาโหราศาสตร์ ไสยศาสตร์ ท่านสำเร็จวิชากำบังกายและย่อระยะทาง ชาวบ้านที่เคารพนับถือและนิยมวิชาไสยศาสตร์ วัตถุมงคลของหลวงพ่อเปี่ยม มีเพียงผ้ายันต์ทีท่านแจกให้ลูกศิษย์ลูกหาที่ใกล้ชิดจริง ๆ เพียงไม่กี่ผืนเท่านั้น ส่วนเหรียญรูปเหมือน รูปหล่อต่าง ๆ ทางวัดและคณะลูกศิษย์ได้ร่วมกันจัดสร้างหลังจากที่หลวงพ่อท่านได้มรณภาพไปแล้ว โดยในช่วงวันที่ 1 เมษายน ของทุกปี จะมีประเพณีสรงน้ำรูปหล่อหลวงพ่อเปี่ยม โดยจะจัดงานด้วยกันทั้งหมด 7 วัน 7 คืน

## น้7งอิง

ทุ่งหลวง
แอนนา เมย์ หว่อง

**หว่อง หลิว-ชวง** (; 3 มกราคม ค.ศ. 1905 – 3 กุมภาพันธ์ ค.ศ. 1961) หรือชื่อในวงการคือ **แอนนา เมย์ หว่อง** (Anna May Wong) เป็นนักแสดงชาวอเมริกัน ถือเป็นดาราชาวอเมริกันเชื้อสายจีนคนแรกของภาพยนตร์ฮอลลีวูด และเป็นนักแสดงหญิงชาวอเมริกันเชื้อสายจีนคนแรกที่ได้รับการยอมรับในระดับสากล อาชีพการงานของเธอคลอบคลุมตั้งแต่ภาพยนตร์เงียบ ภาพยนตร์เสียง โทรทัศน์  ละครเวที และวิทยุ

หว่องเกิดที่เมืองลอสแอนเจลิส ในครอบครัวชาวอเมริกัน–จีนเชื้อสายไท่ซานรุ่นที่สอง เธอหลงใหลในภาพยนตร์และเริ่มแสดงตั้งแต่อายุยังน้อย ในยุคภาพยนตร์เงียบมีผลงานอย่างเรื่อง *[[The Toll of the Sea]]* (1922) หนึ่งในภาพยนตร์เรื่องแรกที่สร้างด้วยสี และในภาพยนตร์ของดักลาส แฟร์แบงส์ เรื่อง *[[The Thief of Bagdad]]* (1924) หว่องกลายเป็นสัญรูปแฟชันและประสบความสำเร็จระดับนานาชาติเมื่อ ค.ศ. 1924 เธอเป็นหนึ่งในคนกลุ่มแรกที่อ้าแขนรับแฟชันแบบแฟลปเปอร์ (Flapper) ใน ค.ศ. 1934 เมย์แฟร์แมนเนควินโซไซอิตีออฟนิวยอร์ก โหวตให้เธอเป็น "ผู้หญิงที่แต่งตัวดีที่สุดในโลก" ในระหว่างคริสต์ทศวรรษ 1920 และ 1930 ยังถูกเชิดชูให้เป็นหนึ่งในสัญรูปแฟชันระดับต้น ๆ

เธอห่างหายจากการแสดงในช่วงสงครามโลกครั้งที่สอง เพื่ออุทิศตนช่วยเหลือชาวจีนในการสู้รบกับญี่ปุ่น ก่อนกลับสู่สายตาของสาธารณชนอีกครั้งในคริสต์ทศวรรษ 1950 ด้วยการปรากฏอยู่บนละครโทรทัศน์อีกหลายเรื่อง

## อ้างอิง

## แหล่งข้อมูลอื่น

* 
* 
* 
* 
* 
* 
* 
* 

หมวดหมู่:บุคคลที่เกิดในปี พ.ศ. 2448
หมวดหมู่:บุคคลที่เสียชีวิตในปี พ.ศ. 2504
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันเชื้อสายจีน
หมวดหมู่:นักแสดงเด็กหญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:ชาวอเมริกันเชื้อสายจีน
หมวดหมู่:บุคคลจากลอสแอนเจลิส
เทศบาลตำบลเวียงเชียงของ

**เทศบาลตำบลเวียงเชียงของ** (ไทยถิ่นเหนือ:)เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2, 7, 12 กับบางส่วนของหมู่ที่ 3, 8 ของตำบลเวียง ในอำเภอเชียงของ จังหวัดเชียงราย เดิมมีฐานะเป็นสุขาภิบาลเวียงเชียงของที่จัดตั้งขึ้นใน พ.ศ. 2499 และขยายเขตสุขาภิบาลใน พ.ศ. 2524 ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 3,819 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเชียงของ อยู่ห่างจากศาลากลางจังหวัดเชียงรายประมาณ 103 กิโลเมตร อยู่ห่างจากกรุงเทพมหานครประมาณ 851 กิโลเมตรตามทางหลวงแผ่นดินหมายเลข 1 (ถนนพหลโยธิน) ด้านตะวันออกของเขตเทศบาลมีแม่น้ำโขงเป็นแม่น้ำนานาชาติที่ยาวที่สุดในเอเชียไหลผ่าน มีพื้นที่รับผิดชอบทั้งหมด 1.81 ตารางกิโลเมตรหรือคิดเป็น 1,131.25 ไร่

## แกลเลอรี่ภาพ

Chiang Khong-02-Grenzposten-gje.jpg
Chiang Khong-06-Mekong-gje.jpg
Chiang Khong-12-Bootsstation-gje.jpg
Chiang Khong-22-Boote-gje.jpg
Chiang Khong-18-Gepaeckverladung-gje.jpg
Chiang Khong-28-Motor-gje.jpg


## อ้างอิง

## แหล่งข้อมูลอื่น
* เว็บไซต์เทศบาลตำบลเวียงเชียงของ

เวียงเชียงของ
หมวดหมู่:อำเภอเชียงของ
หมวดหมู่:เขตแดนไทย–ลาว
เทศบาลตำบลเวียง (อำเภอเชียงของ)

**เทศบาลตำบลเวียง** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1–2, 4–6, 9–11, 13–14 และครอบคลุมพื้นที่บางส่วนของหมู่ที่ 3, 8 ของตำบลเวียง (เฉพาะนอกเขตเทศบาลตำบลเวียงเชียงของ) ในอำเภอเชียงของ จังหวัดเชียงราย เดิมมีฐานะเป็นสภาตำบลเวียงใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเวียงในวันที่ 30 มกราคม พ.ศ. 2539 และยกฐานะเป็นเทศบาลตำบลเวียง ในวันที่ 18 กรกฎาคม พ.ศ. 2551 ปัจจุบันในเขตเทศบาลตำบลเวียงมีประชากร 9,546 คน

พื้นที่เทศบาลตำบลตั้งอยู่ทางทิศใต้ของอำเภอเชียงของ อยู่ห่างจากที่ว่าการอำเภอเชียงของประมาณ 0.85 กิโลเมตร ศาลากลางจังหวัดเชียงรายประมาณ 104 กิโลเมตร อยู่ห่างจากกรุงเทพมหานครประมาณ 850 กิโลเมตรตามทางรถยนต์ ด้านตะวันออกของเขตเทศบาลมีแม่น้ำแม่โขงไหลผ่านเป็นแหล่งน้ำสำคัญ ซึ่งเป็นที่ตั้งของสะพานมิตรภาพไทย-ลาว 4 (เชียงของ-ห้วยทราย)  เป็นสะพานข้ามแม่น้ำโขง เชื่อมต่อระหว่างประเทศไทยที่หมู่ที่ 9 บ้านดอนมหาวัน ตำบลเวียง กับประเทศลาวที่บ้านดอน เมืองห้วยทราย แขวงบ่อแก้ว ระยะทาง 2.48 กิโลเมตร เทศบาลมีพื้นที่รับผิดชอบ 120.0 ตารางกิโลเมตร

## อ้างอิง

## แหล่งข้อมูลอื่น
* เว็บไซต์เทศบาลตำบลเวียง

เวียง (อำเภอเชียงของ)
หมวดหมู่:อำเภอเชียงของ
หมวดหมู่:เขตแดนไทย–ลาว
ตำบลเกาะเต่า

**ตำบลเกาะเต่า** อาจหมายถึง

* ตำบลเกาะเต่า อำเภอเกาะพะงัน จังหวัดสุราษฎร์ธานี
* ตำบลเกาะเต่า อำเภอป่าพะยอม จังหวัดพัทลุง
ตำนานโลกแบน

right|thumb|ภาพประกอบโลกกลมในสำเนา ''L'Image du monde'' สมัยคริสต์ศตวรรษที่ 14
[thumb|270px|ด้านนอกบานพับภาพ "[สวนสำราญ" โดยฮีเยโรนีมึส โบสที่แสดงภาพโลกเป็นจานลอยอยู่ในทรงกลมใส]]

**ตำนานโลกแบน** เป็นความเข้าใจผิดทางประวัติศาสตร์สมัยใหม่ที่เชื่อว่านักวิชาการและผู้มีความรู้ชาวยุโรปสมัยกลางเชื่อว่าโลกแบน

การบันทึกที่ชัดเจนแรกสุดของแนวคิดโลกกลมมาจากชาวกรีกโบราณสมัยศตวรรษที่ 5 ก่อนคริสตกาล แนวคิดนี้แพร่หลายในกรีซโบราณเมื่อเอราทอสเทนีสคำนวณเส้นรอบวงโลกราว 240 ปีก่อนคริสตกาล ต่อมาความรู้นี้แพร่ไปพร้อมอิทธิพลกรีกในสมัยกลางตอนต้น (ประมาณค.ศ. 600–1000) ซึ่งปัญญาชนชาวยุโรปและตะวันออกกลางส่วนใหญ่น้อมรับแนวคิดโลกกลม ความเชื่อโลกแบนในหมู่ชาวยุโรปที่มีการศึกษาแทบไม่ปรากฏในสมัยกลางตอนปลายเป็นต้นมา แม้จะมีการพรรณาโลกอย่างเหนือจริงในงานศิลปะ
เช่น บานพับภาพ "สวนสำราญ" (*The Garden of Earthly Delights*) โดยฮีเยโรนีมึส โบสที่แสดงภาพโลกเป็นจานลอยอยู่ในทรงกลมใส

สตีเฟน เจ กูลด์ นักประวัติศาสตร์วิทยาศาสตร์ชาวอเมริกันบรรยายว่า "ไม่เคยมีช่วง 'โลกแบน' ในหมู่ปัญญาชน ไม่ว่าผู้คนในสมัยนั้นและสมัยนี้จะมีแนวคิดต่อโลกเรายังไง ความรู้โลกกลมของชาวกรีกไม่เคยสูญหาย นักวิชาการสมัยกลางคนสำคัญทั้งหมดยอมรับว่าทรงกลมของโลกนั้นเป็นข้อเท็จจริงที่มั่นคงทางจักรวาลวิทยา" เดวิด ซี. ลินด์เบิร์กและรอนัลด์ นัมเบอส์ นักประวัติศาสตร์วิทยาศาสตร์ชาวอเมริกันชี้ว่า "มีปัญญาชนชาวคริสต์ในสมัยกลางน้อยคนที่จะไม่รู้ว่าโลกกลม [พวกเขา] ยังรู้ค่าประมาณเส้นรอบวงโลกด้วยซ้ำ"

เจฟฟรีย์ เบอร์ตัน รัสเซลล์ นักประวัติศาสตร์ชาวอเมริกันกล่าวว่าความเข้าใจผิดว่าโลกแบนเฟื่องฟูสูงสุดช่วงค.ศ. 1870–1920 และเกี่ยวข้องกับมโนคติที่มาจากการต่อสู้เหนือวิวัฒนาการ รัสเซลล์อ้างว่า "นอกเหนือจากข้อยกเว้นเพียงเล็กน้อย ไม่มีผู้มีการศึกษาคนใดในประวัติศาสตร์อารยธรรมตะวันตกนับตั้งแต่ศตวรรษที่ 3 ก่อนคริสตกาลเป็นต้นมาที่เชื่อว่าโลกแบน" และสันนิษฐานว่าความนิยมที่แพร่หลายของตำนานโลกแบนมาจากงานของจอห์น วิลเลียม ดราเปอร์, แอนดรูว์ ดิกสัน ไวต์และวอชิงตัน เออร์วิง

## อ้างอิง

หมวดหมู่:โลกแบน
หมวดหมู่:ความเข้าใจผิด
หมวดหมู่:ประวัติศาสตร์เทียม
หมวดหมู่:สมัยกลางในวัฒนธรรมประชานิยม
เซ็ซซูเอะ ฮายากาวะ

**คินตาโร ฮายากาวะ** (, 10 มิถุนายน ค.ศ. 1886 – 23 พฤศจิกายน ค.ศ. 1973) หรือชื่อในวงการคือ **เซ็ซซูเอะ ฮายากาวะ** (早川 雪洲, Hayakawa Sessue) เป็นนักแสดงชาวญี่ปุ่น เขาถือเป็นดาราผู้เรืองนามมากที่สุดคนหนึ่งในภาพยนตร์เงียบของฮอลลีวูดระหว่างคริสต์ทศวรรษ 1910 และต้นคริสต์ทศวรรษ 1920 ฮายากาวะเป็นนักแสดงเชื้อสายเอเชียคนแรกที่ประสบความสำเร็จในฐานะผู้แสดงนำชายในสหรัฐและยุโรป ด้วยหน้าตา "หล่อแบบหม่นเศร้า" (broodingly handsome) และมักแสดงเป็นตัวร้ายที่ถูกครอบงำทางเพศ ทำให้เขากลายเป็นหวานใจของผู้หญิงอเมริกันท่ามกลางการเลือกปฏิบัติทางเชื้อชาติ และยังเป็นหนึ่งในผู้ชายคนแรกที่ถูกขนามนามว่าเป็นสัญลักษณ์ทางเพศของฮอลลีวูด

หลังถอนตัวออกจากสถานศึกษานายทหารเรือญี่ปุ่นและรอดชีวิตจากการกระทำอัตวินิบาตกรรมตนเอง ฮายากาวะเข้าเรียนที่มหาวิทยาลัยชิคาโก เอกเศรษฐศาสตร์การเมืองตามความประสงค์ของครอบครัวที่อยากให้เขาเป็นนายธนาคาร หลังสำเร็จการศึกษาเมื่อ ค.ศ. 1912 เขาสร้างความประทับใจให้กับบุคคลสำคัญในฮอลลีวูดขณะแสดงอยู่ที่ลิตเติลโตเกียว จนได้เซ็นสัญญาเป็นดาราในเรื่อง *[[เดอะไทฟูน]]* (1914) เขาประสบความสำเร็จครั้งแรกในภาพยนตร์เรื่อง *[[เดอะชีต]]* (1915) จากนั้นก็มีชื่อเสียงจากการแสดงในบทรักต้องห้าม ฮายากาวะเป็นหนึ่งในดาราที่มีค่าตัวสูงที่สุด ณ ขณะนั้น โดยมีรายได้เฉลี่ย 5,000 ดอลลาร์ต่อสัปดาห์ใน ค.ศ. 1915 และ 2 ล้านดอลลาร์ต่อปีผ่านบริษัทผลิตภาพยนตร์ของเขาตั้งแต่ ค.ศ. 1918 ถึง 1921

ในบรรดาภาพยนตร์เสียง ฮายากาวะเป็นที่รู้จักอย่างดีจากบทบาทกัปตันโจรสลัด กัวลา ในภาพยนตร์ผจญภัยเรื่อง *[[สวิสแฟมีลีโรบินสัน]]* (1960) และผู้พันไซโต ในภาพยนตร์สงคราม–มหากาพย์เรื่อง *[[สะพานข้ามแม่น้ำแคว (ภาพยนตร์)|สะพานข้ามแม่น้ำแคว]]* (1957) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ฮายากาวะปรากฏอยู่ในภาพยนตร์กว่า 80 เรื่อง และหนึ่งในภาพยนตร์ที่เขาแสดงนั้น ได้แก่ *เดอะชีต*, *[[เดอะดรากอนเพนเตอร์]]* และ *สะพานข้ามแม่น้ำแคว* ถูกเลือกให้เก็บไว้ในหอทะเบียนภาพยนตร์แห่งชาติ

## ชีวิตช่วงแรก
คินตาโร ฮายากาวะ เกิดเมื่อวันที่ 10 มิถุนายน ค.ศ. 1886 ณ หมู่บ้านนานะอูระ ซึ่งในปัจจุบันเป็นส่วนหนึ่งของเมืองชิกูระ มินามิโบโซ จังหวัดชิบะ บิดาของเขาเป็นหัวหน้าสหภาพชาวประมงผู้มั่งคั่ง เขามีพี่น้องทั้งหมดห้าคน ฮายากาวะเรียนภาษาอังกฤษเพื่อเตรียมความพร้อมไปพำนักอยู่ในต่างประเทศตั้งแต่อายุยังน้อย

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2429
หมวดหมู่:บุคคลที่เสียชีวิตในปี พ.ศ. 2516
หมวดหมู่:ชาวญี่ปุ่นในสหรัฐ
หมวดหมู่:นักแสดงภาพยนตร์ชายชาวญี่ปุ่น
หมวดหมู่:บุคคลจากจังหวัดชิบะ
หมวดหมู่:ศิษย์เก่าจากมหาวิทยาลัยชิคาโก
หมวดหมู่:นักแสดงละครโทรทัศน์ชายชาวญี่ปุ่น
แอนนี

**แอนนี** สามารถหมายถึง
* แอนนี (ชื่อ) - ชื่อต้นของบุคคล
* แอนนี เลนนิกซ์ - นักร้องสหราชอาณาจักร

## ตัวละครในบันเทิงคดี
* แอนนี (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* แอนนี (เอาชีวิตรอดซีรีส์) - ตัวละครจากเรื่องเอาชีวิตรอด
* แอนนี่ เลออนฮาร์ท - ตัวละครจากเรื่องผ่าพิภพไททัน

## ดูเพิ่ม
* 
* แอนน์

หมวดหมู่:หน้าแก้ความกำกวมชื่อบุคคล
หมวดหมู่:ชื่อภาษาตะวันตก
หมวดหมู่:ชื่อตัว
โคลอี

**โคลอี** สามารถหมายถึง
* โคลอี (ชื่อ) - ชื่อต้นของบุคคล
* โคลอี เบนเน็ต
* โคลอี ดาว
* โคลอี เกรซ มอเรตซ์
* โคลอี เจา
* โคลอี เซเวอนี

## ตัวละครในบันเทิงคดี
* โคลอี - ตัวละครจากเรื่อง*[[บลูอีย์]]*
* โคลอี - ตัวละครจากเรื่อง*[[เจ้าหญิงซ่ากับปีศาจเจ้าปัญหา]]*
* โคลอี้ - ตัวละครจากเรื่อง*[[เรื่องลับแก๊งขนฟู]]*
* โคลอี้ - ตัวละครจากเรื่อง*[[เดอะลาวด์เฮาส์]]*
* โคลอี้ - ตัวละครจากเรื่อง*[[สปาย × แฟมิลี]]*
* โคลอี้ ปาร์ค - ตัวละครจากเรื่อง *[[3 หมีจอมป่วน]]*
* โคลอี้ ซัลลิแวน - ตัวละครจากเรื่อง*[[สมอลล์วิลล์]]*
* โคลอี้ คาร์ไมเคิล - ตัวละครจากเรื่อง*[[เดอะแฟร์ลีออดพาเรนต์]]*
* โคลอี้ เซริส หรือ ซากุรางิ โคฮารุ - ตัวละครจากเรื่อง*[[โปเกมอน (อนิเมะ)|โปเกมอน]]*
* โคลอี้ ลอดจ์ หรือ อาโอคิ เรย์กะ - ตัวละครจากเรื่อง*[[สไมล์พรีเคียว!]]*
* โคลอี้ เบอร์ชัว - ตัวละครจากเรื่อง*[[มหัศจรรย์สาวเลดี้บั๊ก]]*
* โคลอี ฟอน ไอนซ์แบร์น - ตัวละครจากเรื่อง*[[เฟต/คาไลไลเนอร์ พริสมา อิลิยา]]*

## ดูเพิ่ม
* 

หมวดหมู่:ชื่อตัว
หมวดหมู่:ชื่อภาษาตะวันตก
สกาลาเดย์ตูร์กี

**สกาลาเดย์ตูร์กี** (; "บันไดตุรกี") เป็นหน้าผาหินบนชายฝั่งในเขตเทศบาลเรอัลมอนเต ทางตอนใต้ของเกาะซิซิลี ประเทศอิตาลี

"บันได" เหล่านี้เป็นผลจากการก่อตัวของหินมาร์ล หินตะกอนสีขาวที่เกิดจากเทสต์ของ planktonic foraminifera และก่อตัวเรื่อยมานับตั้งแต่น้ำท่วมช่วงอายุแซงเคลียนที่ซึ่งเริ่มมีน้ำเข้ามากักอยู่ในทะเลเมดิเตอร์เรเนียนหลังสิ้นสุดวิกฤตความเค็มช่วงอายุเมสซิเนียน

## อ้างอิง
เลสลี แลมพอร์ต

**เลสลี แลมพอร์ต** () เกิดเมื่อวันที่ 7 กุมภาพันธ์ ค.ศ.1941 เป็นนักวิทยาการคอมพิวเตอร์ชาวอเมริกัน เป็นที่รู้จักกันในผลงานที่เกี่ยวกับระบบประมวลผลแบบกระจาย () และเป็นผู้ออกแบบระบบจัดเตรียมเอกสารลาเท็กซ์ แลมพอร์ตได้รับรางวัลทัวริงปี 2013 จากงานของเขาที่ช่วยปรับปรุงระบบประมวลผลแบบกระจายให้มีความถูกต้อง ประสิทธิภาพ และความน่าเชื่อถือมากขึ้น

## อ้างอิง

หมวดหมู่:นักวิทยาการคอมพิวเตอร์ชาวอเมริกัน
หมวดหมู่:บุคคลที่ยังมีชีวิตอยู่

หมวดหมู่:ผู้ได้รับรางวัลทัวริง
ไซมอน การ์เนอร์

**ไซมอน การ์เนอร์** (; 23 พฤศจิกายน ค.ศ. 1959 – ) เป็นอดีตนักฟุตบอลระดับอาชีพ ที่ใช้เวลาส่วนใหญ่ในอาชีพของเขาให้แก่สโมสรฟุตบอลแบล็กเบิร์นโรเวอส์ ซึ่งเขาเป็นเจ้าของสถิติการทำประตูได้มากที่สุด ด้วย 194 ประตูจากทุกการแข่ง และ 168 ประตูในฟุตบอลลีก นอกจากนี้ เขายังทำหน้าที่ให้แก่สโมสรฟุตบอลเวสต์บรอมมิชอัลเบียน, วิคัมบ์วอนเดอเรอส์ และทอร์คียูไนเต็ด

## อาชีพ
การ์เนอร์เกิดที่บอสตัน ลิงคอล์นเชอร์ เขาได้รับการศึกษาในบ้านเกิดของเขาที่โรงเรียนบอสตันแกรมมาร์ เขาเล่นให้แก่บอสตันยูไนเต็ดซึ่งเป็นสโมสรท้องถิ่น ก่อนเข้าร่วมแบล็กเบิร์นโรเวอส์ในฐานะเด็กฝึกงาน และกลายเป็นนักฟุตบอลอาชีพในเดือนกรกฎาคม ค.ศ. 1978 เขาลงเล่นให้นิวคาสเซิลยูไนเต็ดในดิวิชันสองในฤดูกาลถัดมา ซึ่งเป็นเกมแรกจาก 474 เกมในลีกสำหรับแบล็กเบิร์นโรเวอส์ โดยเขาทำสถิติสโมสร 168 ประตูในลีก แบล็กเบิร์นโรเวอส์ตกชั้นในฤดูกาลแรกของการ์เนอร์ในฐานะผู้เล่นรุ่นใหญ่ แต่เขาช่วยให้ทีมได้รับการเลื่อนชั้นในความพยายามครั้งแรก และพวกเขาก็พลาดการเลื่อนชั้นเป็นครั้งที่สองใน ค.ศ. 1981 อย่างหวุดหวิด

ภายในฤดูกาล 1982–1983 การ์เนอร์ได้รับการกำหนดให้เป็นหนึ่งในคนยิงประตูสำคัญของดิวิชันสอง เมื่อเขายิงได้ 22 ประตูในลีก

การ์เนอร์ยิงได้ 14 ประตูในลีกฤดูกาล 1987–1988 เมื่อพวกเขาผ่านเข้ารอบเพลย์ออฟที่เพิ่งเปิดตัวไป แต่ความพ่ายแพ้ในรอบรองชนะเลิศทำให้ไม่สามารถเลื่อนชั้นได้ พวกเขามาถึงรอบรองชนะเลิศในอีกหนึ่งปีต่อมา และหวังว่าจะได้ฟุตบอลในดิวิชันหนึ่งหลังจากเป็นฝ่ายชนะคริสตัลพาเลซ แต่กลับพ่ายแพ้ต่อคริสตัลพาเลซอย่างหนักในการแข่งที่สนามบ้านตัวเอง และพลาดการเลื่อนชั้นอีกครั้ง ครั้นใน ค.ศ. 1990 แบล็กเบิร์นโรเวอส์แพ้เพลย์ออฟเป็นครั้งที่สามติดต่อกัน ซึ่งการ์เนอร์ทำประตูได้ 20 ประตูในลีกของฤดูกาลนั้น จากการร่วมมือที่ประสบความสำเร็จครั้งหนึ่งกับฮาวเวิร์ด เกล

ในฤดูกาลสุดท้ายของเขาที่อีวูดพาร์ก เขาได้ช่วยเติมเต็มความฝันของแจ็ค วอล์กเกอร์ ผู้เป็นประธาน เนื่องจากแบล็กเบิร์นโรเวอส์ได้รับการเลื่อนชั้นในช่วงเปิดฤดูกาลพรีเมียร์ลีก แม้ว่าเขาจะลงเล่นน้อยลงในแคมเปญหลังการเซ็นสัญญาใหม่รวมถึงเดวิด สปีดี และไมก์ นีเวลล์ และแล้ว การเซ็นสัญญากับแอลัน เชียเรอร์ ในช่วงฤดูร้อนก็มาถึง การ์เนอร์ทำประตูได้ทั้งหมด 168 ประตูในลีกดังกล่าว และรวม 192 ประตูในทุกรายการ ซึ่งยังคงเป็นสถิติของสโมสรนานกว่าหนึ่งในสี่ของศตวรรษต่อมา กระทั่งในเดือนกุมภาพันธ์ ค.ศ. 2019 เขาเป็นหนึ่งในผู้เล่นเจ็ดคนแรกที่ได้รับการเสนอชื่อเข้าสู่หอเกียรติยศของสโมสร

หลังอยู่กับแบล็กเบิร์นโรเวอส์มาอย่างยาวนาน เขาได้ย้ายไปสังกัดเวสต์บรอมมิชอัลเบียนด้วยค่าตัว 30,000 ปอนด์ในเดือนสิงหาคม ค.ศ. 1992 และลงเล่นในลีก 33 นัดให้แก่ทีมเจ้าเดินดงนี้ โดยทำประตูได้ 8 ประตูในลีก และช่วยให้พวกเขาเลื่อนชั้นจากดิวิชั่นสองก่อนจะย้ายไปวิคัมบ์วอนเดอเรอส์

เขาลงเล่นในลีกครั้งแรกให้แก่วิคัมบ์วอนเดอเรอส์ในฤดูกาล 1993–1994 และในช่วงเวลาที่เขาอยู่ที่นั่น เขาได้เล่นให้แก่ทอร์คียูไนเต็ดเมื่อมีการยืมตัว โดยลงเล่น 11 เกมลีกให้แก่ทีมนกนางนวล กระทั่งอำลาวงการฟุตบอลอาชีพเมื่อสิ้นสุดฤดูกาล 1995–1996

## ชีวิตส่วนตัว
ใน ค.ศ. 1996 การ์เนอร์รับโทษจำคุกสั้น ๆ ฐานดูหมิ่นศาลในระหว่างการดำเนินคดีหย่า แต่เขาก็ได้รับการปล่อยตัวหลังจากอุทธรณ์สำเร็จ

หลังจากทำงานด้านการขายสินเชื่อที่อยู่อาศัยและเป็นบุรุษไปรษณีย์ การ์เนอร์ก็ได้เป็นช่างทาสีและช่างตกแต่งในบาร์กเชอร์

## อ้างอิง

## แหล่งข้อมูลอื่น
* 

หมวดหมู่:กองหน้าฟุตบอล
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นในฟุตบอลลีกอังกฤษ
หมวดหมู่:บุคคลจากเทศมณฑลลิงคอล์นเชอร์
มอเลอันโตเนลลียานา

**มอเลอันโตเนลลียานา** (, ) เป็นสิ่งก่อสร้างที่เป็นจุดหมายตาแห่งหนึ่งในตูริน ประเทศอิตาลี ชื่อของอาคารมาจากชื่อของสถาปนิกอาเลสซันโดร อันโตเนลลี ส่วน ** เป็นคำภาษาอิตาลีหมายถึงอาคารที่มีขนาดใหญ่โต

อาคารเริ่มก่อสร้างในปี 1863 ไม่นานหลังการรวมชาติอิตาลี และสร้างเสร็จในปี 1889 แรกเริ่มตั้งใจจะสร้างเป็นโบสถ์ยิว แต่ปัจจุบันเป็นพิพิธภัณฑ์ภาพยนตร์แห่งชาติ และถือกันว่าเป็นพิพิธภัณฑ์ที่สูงที่สุดในโลก รูปของอาคารปรากฏบนเหรียญสองเซนต์ยูโรของอิตาลี นอกจากนี้ชั้นใต้ดินยังมีโครงสร้างทรงโค้งแบบกาตาลาตั้งอยู่ใต้โถงหลัก

## อ้างอิง

## แหล่งข้อมูลอื่น

*Website of the National Museum of Film (in English)
*The History of the Mole on the Piedmont Regional Site
*Logos of Turin 2006 Winter Olympics and Turin candidacy
ฮีโร (แก้ความกำกวม)

**ฮีโร** หรือ **ฮีโร่** สามารถหมายถึง
* ฮีโร - แปลว่าวีรบุรุษ (ชาย) และ วีรสตรี (หญิง)
* ฮีโร (ชื่อ) - ชื่อต้นของบุคคล
* ฮีโร ไฟนส์-ทิฟฟิน - นักแสดงชาวอังกฤษ
* ซูเปอร์ฮีโร
* แอนติฮีโร
* ฮีโร่ - หนังในปี 2002
* ฮีโร่มาสเตอร์
* ฮีโร (เพลงมารายห์ แครี)
* เฮโรแห่งอะเล็กซานเดรีย

## ตัวละครในบันเทิงคดี
* ฮีโร่ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* ฮีโร่ หรือ เซิน - ตัวละครจากเรื่องดราก้อนบอล
* ฮีโร่ - ตัวละครจากเรื่องดราก้อนเควสต์
* ฮีโร่ - ตัวละครจากเรื่องโซลอีทเตอร์

## ดูเพิ่ม
* 

หมวดหมู่:ชื่อ
หมวดหมู่:ชื่อตัว
หมวดหมู่:ชื่อภาษาตะวันตก
บ้านสาขลา

thumb|บ้านสาขลา
**บ้านสาขลา** เป็นชุมชนเก่าแก่ซึ่งในปัจจุบันประกอบเป็นหมู่ที่ 3, 4, 5 และ 7 ของตำบลนาเกลือ อำเภอพระสมุทรเจดีย์ จังหวัดสมุทรปราการ

## ประวัติ
thumb|สะพานข้ามคลอง
จากหลักฐานทางโบราณวัตถุที่ค้นพบเป็นเศษเครื่องถ้วยชามประเภทต่าง ๆ พบเศษถ้วยชามสังคโลกที่อายุย้อนไปได้ถึงสมัยสุโขทัย เศษเครื่องถ้วยลายครามจากสมัยอยุธยา เครื่องถ้วยเบญจรงค์ในสมัยรัตนโกสินทร์ ซึ่งแสดงว่าเป็นชุมชนที่มีเศรษฐกิจมั่งคั่งหลายยุคหลายสมัย

กล่าวกันว่าชื่อบ้านสาขลาเพี้ยนมาจากชื่อ *บ้านสาวกล้า* เหตุเพราะครั้งหนึ่งในอดีตมีทหารพม่าเดินทัพผ่านมา แต่ผู้ชายในหมู่บ้านถูกเกณฑ์ไปเป็นทหารที่อื่นกันหมด เหลือแต่ผู้หญิงและคนชรา ถึงกระนั้นชาวบ้านที่เหลือก็ร่วมมือกันสู้พม่าอย่างกล้าหาญจนชนะได้ หมู่บ้านนี้จึงมีชื่อเรียกว่า "หมู่บ้านสาวกล้า" ชุมชนมีวัดสาขลาที่สร้างขึ้นเมื่อ พ.ศ. 2325

เหตุการณ์ที่สำคัญของหมู่บ้านสาขลานาเกลือ คือ เกิดเหตุเพลิงไหม้ครั้งใหญ่เมื่อ พ.ศ. 2526 ต้นเพลิงอยู่บริเวณบ้านหัวเกาะ มีบ้านเรือนวอดวายไป 15–20 หลัง ไม่มีผู้เสียชีวิต ต่อมาในช่วง พ.ศ. 2537 ถนนคอนกรีตเสริมเหล็กกว้าง 8 เมตร ระยะทาง 7.5 กิโลเมตร สร้างแล้วเสร็จ โดยใช้เวลาสิบปีในการก่อสร้าง ทำให้การเดินทางด้วยเรือลดลง

## ภูมิประเทศ
บ้านสาขลาเป็นที่ราบลุ่มปากแม่น้ำเจ้าพระยามีลำคลองหลายสายไหลผ่าน เช่น คลองยายบู่ เป็นต้น บริเวณที่ราบแบ่งออกเป็น 3 ตอน คือ บริเวณแม่น้ำเจ้าพระยา บริเวณตอนใต้ใกล้ทะเล และบริเวณที่ราบทางทิศเหนือและทิศตะวันตกมีน้ำทะเลท่วมถึง 

ก่อน พ.ศ. 2495 ลักษณะดินบริเวณบ้านสาขลาสามารถปลูกพืชผักสวนครัวได้ดี ไม่มีน้ำท่วมและปัญหาการทรุดตัวของดิน จนเมื่อ พ.ศ. 2482 รัฐบาลได้ขุดสันดอนแม่น้ำเจ้าพระยาเพื่อเปิดเส้นทางเดินเรือเข้าสู่ท่าเรือคลองเตย จึงทำให้เกิดน้ำทะเลหนุนเข้ามาในคลองสรรพสามิต ทำให้คลองแยกจากคลองสรรพสามิตกว้างขึ้น และทำให้เกิดแอ่งน้ำที่เกิดจากชักน้ำทะเลเข้าทำนาเกลือและบางส่วนเกิดพื้นที่ชุ่มน้ำเนื่องจากทะเลหนุน ทำให้เกิดดินเค็ม พืชผักสวนครัวล้มตาย

## เศรษฐกิจ
[thumb|พระปรางค์เอียง[วัดสาขลา]]
ก่อนการขุดสันดอนแม่น้ำเจ้าพระยา ชาวสาขลาประกอบอาชีพประมงชายฝั่ง จับกุ้ง หอย ปู ปลา มาขายในหมู่บ้านและส่งตลาดปากน้ำ บ้านสาขลายังเป็นแหล่งพักสินค้าไปจังหวัดสมุทรสาครและสมุทรสงคราม ผ่านคลองสรรพสามิต มีการชักน้ำทะเลมาทำนาเกลือ ส่งไปขายไปออกคลองขุนราชพินิจใจและจังหวัดสมุทรสาคร ต่อมาชาวบ้านได้เปลี่ยนอาชีพมาทำวังกุ้งและเลี้ยงปูทะเลซึ่งให้มูลค่ามากกว่า  

ปัจจุบันหลังมีถนนคอนกรึตเสริมเหล็ก นอกจากส่งกุ้งปูขายและทำวังกุ้ง ชาวบ้านสามารถออกไปทำงานนอกพื้นที่ได้ เช่น พนักงานบริษัท รับจ้างทั่วไป เป็นต้น และหมู่บ้านสาขลาได้กลายเป็นแหล่งท่องเที่ยว ชมวิถีชีวิตชาวบ้านแบบเรียบง่ายและวัฒนธรรมดั้งเดิม ในชื่อ *ตลาดโบราณบ้านสาขลา* ของฝากขึ้นชื่อของหมู่บ้านสาขลาคือ กุ้งเหยียด ชมพระปรางค์เอียงของวัดสาขลา และนักท่องเที่ยวนั่งเรือออกไปชมป่าชายเลน

## สังคมและวัฒนธรรม
ชาวบ้านสาขลาใช้ภาษาไทยกลาง แต่จะมีบางคำและบางสำเนียงเป็นภาษามอญ เช่น เรียกโอ่งว่า *โพล่*, เรียกตู้ว่า *ฮั้ว*, เรียกผ้าขาวม้าว่า *ผ้ายี่โป* คำลงท้ายจะลงด้วย *นิ*, *เน่อะ* และ *ดี่* 

ประเพณีในหมู่บ้าน ได้แก่ ประเพณีแข่งเรือและประกวดเรือประเภทต่าง ๆ ในช่วงวันออกพรรษา ประเพณีแห่หลวงพ่อโตไปตามลำคลองสรรพสามิต มีการละเล่นอย่างการเล่นสะบ้าและการเข้าทรงผีกระด้ง

## อ้างอิง

หมวดหมู่:หมู่บ้านในจังหวัดสมุทรปราการ
หมวดหมู่:อำเภอพระสมุทรเจดีย์
คิด (แก้ความกำกวม)

**คิด** อาจหมายถึง
* ความคิด
* คิด - ความหมายเชิงวัยคือ ทารก, เด็ก, วัยรุ่น, เยาวชน
* คิด (ชื่อเล่น) - เป็นชื่อเล่นของคนทั่วไป
* คิด คัดดี้ - แร็ปเปอร์ชาวอเมริกัน
* คิด ร็อก - แร็ปเปอร์ชาวอเมริกัน
* คิดเดอะริปเปอร์ - ฉายาของฆาตกรต่อเนื่องซึ่งชื่อจริงคือ สมคิด พุ่มพวง

## ตัวละครในบันเทิงคดี
* ยูสทัส คิด - ตัวละครจากเรื่องวันพีซ
* จอมโจรคิด - ตัวละครจากเรื่องจอมโจรอัจฉริยะและยอดนักสืบจิ๋วโคนัน
* เดธ เดอะ คิด - ตัวละครจากเรื่องโซลอีทเตอร์
* คิดแฟลช - ตัวละครจากดีซีคอมิกส์
* คิด - ตัวละครจากเรื่องกัชเบล
* คิด - ชื่อเก่าของคุโระ จากเรื่องคูโระจัง แมวไซบอร์ค เหมียวมิซไซล์
* คิด - ตัวละครจากเรื่องอายชีลด์ 21 ไอ้หนูไต้ฝุ่นมะกันบอล

หมวดหมู่:ชื่อเล่น
ชาโดว์ (แก้ความกำกวม)

**ชาโดว์** อาจหมายถึง

* ชาโดว์ หรือ เงา
* แลนซ์ อาเชอร์ หรือ ชาโดว์
* ดีเจแชโดว์

## ตัวละครในบันเทิงคดี
* ชาโดว์เดอะเฮ็ดจ์ฮ็อก - ตัวละครจากวิดีโอเกมชุดโซนิคเดอะเฮดจ์ฮ็อก
* ชาโดว์ (เฮ่ยหลิน) - ตัวละครจากเรื่องตำนานมังกรเส้าหลิน
* ชาโดว์ - ตัวละครจากเรื่องไคโตะโจ๊กเกอร์
เลดูเอตอร์รี

**เลดูเอตอร์รี** (; ) เป็นหอคอยเอียงสองหอ สัญลักษณ์หนึ่งของเมืองโบโลญญา ประเทศอิตาลี เป็นหอคอยที่สำคัญที่สุดของบรรดาหอคอยแห่งโบโลญญา หอที่สูงกว่าชื่อว่า "อาซีเนลลี" (*Asinelli*) ส่วนหอที่เตี้ยกว่าและเอียงกว่าชื่อว่า "การีเซนดา" (*Garisenda*) ชื่อทั้งสองมาจากตระกูลที่ตามธรรมเนียมถือว่าเป็นผู้ก่อสร้างหอคอยขึ้นในระหว่างปี 1109 ถึง 1119 

เข้าใจกันว่าหอคอยทั้งสองเป็นการก่อสร้างแข่งกันระหว่างสองตระกูลเพื่อประชันอำนาจกัน อย่างไรก็ตาม ไม่ปรากฏหลักฐานลายลักษณ์อักษรจากช่วงเวลานั้นมากนัก อย่างชื่อของตระกูลอาซีเนลลีก็ปรากฏในเอกสารเก่าแก่ที่สุดจากปี 1185 หรือราว 70 ปีหลังหอคอยสร้างเสร็จ

หอคอยการีเซนดาเคยปรากฏอยู่ในงานเขียน *[[ดีวีนากอมเมเดีย]]* และ *[[เลรีเม]]* ของดันเตอยู่หลายครั้ง นอกจากนี้ยังปรากฏใน *อีทาลีเอนิชเชอไรเซอ* ของเกอเทอ และหอคอยทั้งสองยังปรากฏกล่าวถึงใน *พิกเจอส์ฟรอมอิตาลี* โดยชาลส์ ดิกเคนส์

## อ้างอิง

## แหล่งข้อมูลอื่น
*เว็บทางการ 

หมวดหมู่:หอเอน
หมวดหมู่:หอคอยในประเทศอิตาลี
หมวดหมู่:หอคอยแฝด
หมวดหมู่:สิ่งก่อสร้างในโบโลญญา
การวิเคราะห์ข้อมูล

right|350px|thumb|แผนผังกระบวนการวิเคราะห์ข้อมูล จาก ''Doing Data Science'' โดย Schutt&nbsp;& O'Neil (2013)

**การวิเคราะห์ข้อมูล** () เป็นกระบวนการในการสำรวจข้อมูล, ทำความสะอาดข้อมูล, แปลงความหมายข้อมูล และจัดทำแบบจำลองของข้อมูล ให้ได้ข้อมูลที่เป็นประโยชน์ เพื่อประกอบการตัดสินใจของผู้บริหาร

## ประเภทของการวิเคราะห์ข้อมูล
**การวิเคราะห์ข้อมูล** () แบ่งได้ 4 ประเภท ดังนี้

# การวิเคราะห์เชิงพรรณนา () คือการวิเคราะห์รูปแบบขั้นพื้นฐานของของการวิเคราะห์ข้อมูลช่วยให้เห็นภาพรวมและความสัมพันธ์ของข้อมูล โดยใช้งานคำนวณทางคณิตศาสตร์และสถิติพื้นฐาน เป็นการบรรยายข้อมูลในอดีตเพื่อให้เห็นว่าเกิดอะไรขึ้นบ้าง ซึ่งเป็นข้อมูลพื้นฐานและส่วนใหญ่จะมีเพียงหนึ่งตัวแปร เพื่อนำมาคาดคะเนถึงเหตุการณ์ที่จะเกิดขึ้นในอนาคต
# การวิเคราะห์เชิงวินิจฉัย () เป็นการวิเคราะห์สาเหตุและปัจจัยที่ทำให้สิ่งต่าง ๆ เกิดขึ้น เป็นการหาความสัมพันธ์ของปัจจัยและตัวแปรต่าง ๆ ซึ่งเป็นการลงลึกในรายละเอียดเพิ่มเติมจากข้อมูลแบบการวิเคราะห์เชิงพรรณนา () ไปจนถึงการตั้งสมมติฐานเบื้องต้นว่าทำไมเหตุการณ์เหล่านี้จึงเกิดขึ้น
# การวิเคราะห์เชิงทำนาย () เป็นผลผนวกจากการวิเคราะห์เชิงพรรณนาและการวิเคราะห์เชิงวินิจฉัย โดยใช้การวิเคราะห์เชิงพรรณนามาหาภาพรวมและความสัมพันธ์ของข้อมูลในอดีต แล้วหารูปแบบของข้อมูล เพื่อคาดเดาผลลัพธ์ที่จะเกิดขึ้นในอนาคต ส่วนการวิเคราะห์เชิงวินิจฉัยถูกนำมาใช้สำหรับอธิบายสาเหตุของผลลัพธ์ที่คาดการณ์ว่าจะเกิดขึ้น
# การวิเคราะห์เชิงให้คำแนะนำ () เป็นการวิเคราะห์แนวโน้มของสิ่งที่จะเกิดขึ้น เป็นการวิเคราะห์ข้อมูลระดับสูง เพื่อทำนายสิ่งที่จะเกิดขึ้นด้วยข้อมูลที่มี โดยการนำข้อมูลเหล่านี้มาสร้างแบบจำลองทางสถิติ หรือมีการนำเทคโนโลยยี เข้ามาช่วยสร้างแบบจำลองถึงอนาคตที่จะเกิดขึ้น

## อ้างอิง

หมวดหมู่:การวิเคราะห์ข้อมูล
หมวดหมู่:ทักษะกระบวนการทางวิทยาศาสตร์
หมวดหมู่:วิทยาศาสตร์เชิงคำนวณ
หมวดหมู่:ข้อมูลมหัต
หมวดหมู่:การจัดการข้อมูล
รายชื่อภาพยนตร์ไทย พ.ศ. 2565

นี่คือ**รายชื่อ[[ภาพยนตร์ไทย]]**ที่เผยแพร่ในปี พ.ศ. 2565

## บ็อกซ์ออฟฟิส
ภาพยนตร์ไทย พ.ศ. 2565 ที่ทำเงินสูงสุด โดยคำนวณรายได้เฉพาะโรงภาพยนตร์ในเขตกรุงเทพมหานคร ปริมณฑล และจังหวัดเชียงใหม่เท่านั้น

## มกราคม–มีนาคม

## เมษายน–มิถุนายน

## กรกฎาคม–กันยายน

## ตุลาคม–ธันวาคม

## รางวัล
ผลรางวัลภาพยนตร์ไทยที่มอบให้สำหรับบุคลากรในวงการภาพยนตร์ไทย พ.ศ. 2565 สำหรับรางวัลสมาคมผู้กำกับภาพยนตร์ไทย ครั้งที่ 12 ตัดสินภาพยนตร์ไทยระหว่างปี พ.ศ. 2564 ถึง พ.ศ. 2565

## หมายเหตุ

## อ้างอิง

## แหล่งข้อมูลอื่น
* ภาพยนตร์ไทย พ.ศ. 2565 ที่อินเทอร์เน็ตมูวีเดตาเบส

2565
ชุดข้อมูล

**ชุดข้อมูล** () เป็นชุดของข้อมูล ในกรณีตารางข้อมูล ชุดข้อมูลอาจจะมีเพียงหนึ่งตารางหรือมากกว่านั้น โดยที่ทุกคอลัมน์ของตารางแสดงถึงตัวแปรเฉพาะ ข้อมูลของทุก ๆ แถวจะสอดคล้องกับเอกสารที่กำหนดรายละเอียดของชุดข้อมูล โดยชุดข้อมูลแสดงรายการตามค่าของตัวแปรแต่ละตัว เช่น ความสูงและน้ำหนักของคุณสมบัติสมาชิกของชุดข้อมูลแต่ละตัว นอกจากนั้น ชุดข้อมูลยังสามารถประกอบด้วยชุดของเอกสารหรือไฟล์

ในข้อมูลแบบเปิด จำนวนชุดข้อมูลถือเป็นหน่วยหนึ่งในการวัดปริมาณข้อมูลที่เผยแพร่ให้แก่สาธารณะชน เว็บท่าที่รวบรวมลิงก์เว็บไซต์ และบทความต่าง ๆ ของยุโรป Data.europa.eu รวบรวมชุดข้อมูลมากกว่าหนึ่งล้านชุดข้อมูล ในประเทศไทยมีการให้บริการศูนย์กลางข้อมูลเปิดภาครัฐภายใต้ชื่อ Data.go.th รวบรวมชุดข้อมูลมากกว่าหนึ่งหมื่นชุดข้อมูล

## ตัวอย่างชุดข้อมูล
ชุดข้อมูลพื้นฐานหลายชุดข้อมูลถูกนำมาใช้อย่างกว้างขวางในงานทางด้านสถิติ

ชุดข้อมูลดอกไม้ไอริส (Iris Flower Data Set) – ชุดข้อมูลหลายตัวแปรแนะนำโดย Ronald Fisher (2479) ให้บริการชุดข้อมูลออนไลน์โดยใช้พื้นที่เก็บข้อมูลการเรียนรู้ของเครื่อง มหาวิทยาลัยแคลิฟอร์เนีย วิทยาเขตเออร์ไวน์

## อ้างอิง

## แหล่งข้อมูลอื่น

* data.world
* ศูนย์กลางข้อมูลเปิดภาครัฐ (Open Government Data)

หมวดหมู่:ชุดข้อมูลทางสถิติ
หมวดหมู่:ข้อมูลคอมพิวเตอร์
หอระฆังจอตโต

[thumb|หอระฆังจอตโตมองจาก[Duomo|ดูโอโมของอาสนวิหารฟลอเรนซ์]]

**หอระฆังจอตโต** () เป็นหอระฆัง () เดี่ยว ส่วนหนึ่งของหมู่สิ่งก่อสร้างที่ประกอบสร้างขึ้นเป็นอาสนวิหารฟลอเรนซ์บนปียัซซาเดลดูโอโมในฟลอเรนซ์ ประเทศอิตาลี หอระฆังนี้ตั้งอยู่ตรงข้ามจากมหาวิหารนักบุญมารียาแห่งฟีออเรและหอศีลจุ่มนักบุญยอห์น 

หอคอยรูปแบบสถาปัตยกรรมกอธิกนี้เป็นผลงานออกแบบโดยจอตโต มีความสูง 84.7 เมตร และมีครีบยันทรงหลายเหลี่ยมอยู่ทุกมุมของหอ หอคอยแบ่งออกเป็นห้าส่วน แต่ละส่วนประดับด้วยงานศิลปะนูนต่ำ ซึ่งปัจจุบันทั้งหมดถูกย้ายไปจัดแสดงที่พิพิธภัณฑ์โอเปราเดลดูโอโมด้านหลังอาสนวิหาร งานศิลปะชิ้นที่ปรากฏบนหอคอยในปัจจุบันเป็นของจำลองมาจากของจริง

## อ้างอิง

หมวดหมู่:หอคอยในประเทศอิตาลี
หมวดหมู่:สิ่งก่อสร้างในฟลอเรนซ์
วัดทุ่งโป่ง (จังหวัดแม่ฮ่องสอน)

**วัดทุ่งโป่ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งยาว อำเภอปาย จังหวัดแม่ฮ่องสอน

วัดทุ่งโป่งตั้งวัดเมื่อพ.ศ. 2419 บริเวณที่ตั้งวัดแต่เดิมเป็นหมู่บ้านของชาวไทใหญ่ที่อพยพมาจากรัฐฉาน ประเทศพม่า ชาวไทใหญ่ได้ร่วกันสร้างวัด โดยในยุคแรกในสร้างเสนาสนะอย่างง่าย ใช้ใบตองตึงมุงหลังคากันแดดกันฝน จนภายหลังชาวบ้านช่วยกันบูรณะเรื่อยมา แรกเริ่มพระสงฆ์ที่จำพรรษา เป็นพระสงฆ์ที่นิมนต์มาจากไทใหญ่ ประเทศพม่า

ปูชนียวัตถุในวัด คือ *พระพุทธสัพพัญญูประสิทธิมงคล* สร้างเมื่อวันศุกร์ที่ 20 กุมภาพันธ์ พ.ศ. 2547 เกิดจากความตั้งใจของท่านเจ้าอาวาสที่อยากจะอนุรักษ์ศิลปะแบบไทใหญ่ไว้ มีศิลปะแบบไทยใหญ่ จำลองแบบมาจากพระมหามัยมุนีแห่งเมืองมัณฑะเลย์ ประเทศพม่า เป็นพระพุทธรูป ก่ออิฐถือปูน ลงรักปิดทอง ช่วงพระพักตร์และเครื่องทรงสร้างด้วยทองเหลือง องค์พระจากฐานถึงยอดพระเกศ สูง 108 นิ้ว และมีขนาดหน้าตักกว้าง 80 นิ้ว

## รายนามเจ้าอาวาส
* พระปั่นจิกต๊ะ ปณฺฑิโต 
* พระครูบายง ปญฺญาวโร 
* พระสุจิ่งต่า สุจิตฺโต 
* พระแดง อินฺทปญฺโญ 
* พระเต่ยะ เตชวโร 
* พระครูบาต๋าคำ นนฺทิโย 
* พระกุตตะระ อุตฺตโร 
* พระคำ กตปุญฺโญ 
* พระก่าหวิ่ง กาวิโล 
* พระสม สํวโร 
* พระอธิการสาม ชิตมาโร 
* พระปลัด อภิวัฒน์ อินฺทวณฺโณ 

## อ้างอิง

ทุ่งโป่ง
สัญญาอนุญาตสาธารณะของมอซิลลา

**สัญญาอนุญาตสาธารณะของมอซิลลา** ( หรือ MPL) เป็นสัญญาอนุญาตประเภทหนึ่งสำหรับซอฟต์แวร์เสรีที่ถูกสร้างและดูแลโดยมูลนิธิมอซิลลา เป็นสัญญาอนุญาตที่อยู่กึ่งกลางระหว่างสิทธิ์การใช้งานซอฟต์แวร์ที่อนุญาต (Permissive software license) และสัญญาอนุญาตสาธารณะทั่วไปของกนู (GPL) ที่พยายามสร้างสมดุลระหว่างข้อกังวลของนักพัฒนาซอฟต์แวร์ที่เป็นกรรมสิทธิ์และซอฟต์แวร์โอเพนซอร์ซ ด้วยเหตุนี้ จึงอนุญาตให้รวมโค้ดที่ได้รับอนุญาตจาก MPL เข้ากับฐานโค้ดที่เป็นกรรมสิทธิ์ ตราบใดที่ส่วนประกอบที่เป็น MPL ยังคงสามารถเข้าถึงได้ภายใต้เงื่อนไขของ MPL

MPL ถูกใช้งานเป็นสัญญาอนุญาตของมอซิลลา ไฟร์ฟอกซ์, มอซิลลา ธันเดอร์เบิร์ด และซอฟต์แวร์อื่น ๆ ของมอซิลลา

## อ้างอิง

## แหล่งข้อมูลอื่น
* Mozilla Public License

หมวดหมู่:สัญญาอนุญาตและใบอนุญาต
วัดโพธิ์ปฐมาวาส

**วัดโพธิ์ปฐมาวาส** เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลบ่อยาง อำเภอเมืองสงขลา จังหวัดสงขลา มีเนื้อที่จำนวน 7 ไร่ 3 งาน 22.4 ตารางวา

## ประวัติ
วัดโพธิ์ปฐมาวาสตั้งวัดเมื่อ พ.ศ. 2200 ในสมัยของสมเด็จพระนารายณ์มหาราช ไม่ปรากฏหลักฐานว่าใครเป็นผู้สร้าง บริเวณเดิมของวัดเป็นตลาดนัดเรียกว่า *สถานที่ค้าโภค์* จึงเรียกวัดนี้ว่า **วัดโภค์** ต่อมาได้เพี้ยนเป็นวัดโพธิ์ และในสมัยพระครูสังฆโศภน (อดีตเจ้าอาวาส) ได้เปลี่ยนชื่อเป็น "วัดโพธิ์ปฐมาวาส" วัดนี้เป็นวัดที่ที่เจ้าเมืองสงขลาได้เป็นผู้สร้างในบางส่วนและปฏิสังขรณ์สืบต่อกันมา นับตั้งแต่พระยาศรีสมบัติจางวาง (บุญชิ้น ณ สงขลา) เป็นผู้สร้างอุโบสถและศาลาการเปรียญ (โรงธรรม) ในรัชกาลของพระบาทสมเด็จพระพุทธเลิศหล้านภาลัย 

ต่อมาในรัชกาลพระบาทสมเด็จพระจอมเกล้าเจ้าอยู่หัว เจ้าพระยาวิเชียรคีรี (บุญสังข์ ณ สงขลา) ผู้สำเร็จราชการเมืองสงขลา ได้มาบูรณปฏิสังขรณ์สิ้นเงินไป 361 เหรียญ และในรัชกาลพระบาทสมเด็จพระมงกุฎเกล้าเจ้าอยู่หัวได้มีการบูรณปฏิสังขรณ์ครั้งใหญ่อีกครั้งหนึ่ง กรมศิลปากรได้ขึ้นทะเบียนเป็นโบราณสถานภายในวัดไว้เมื่อ พ.ศ. 2528 และได้ยกฐานะเป็นพระอารามหลวงเมื่อ พ.ศ. 2546

## เสนาสนะและปูชนียวัตถุ
สิ่งก่อสร้างและเสนาสนะ ได้แก่ เจดีย์ 3 องค์ ซึ่งประดิษฐานอยู่ด้านหน้าอุโบสถ ไม่ปรากฏหลักฐานนามผู้สร้าง สันนิษฐานว่าสร้างขึ้นในสมัยรัตนโกสินทร์ หรือราว ๆ พุทธศตวรรษที่ 24–25 เพราะพิจารณาจากระบบฐานรองรับองค์ระฆังไม่เป็นระบบอย่างในอดีต แสดงให้เห็นถึงรูปแบบเฉพาะถิ่น ภายในองค์เจดีย์ประธาน มีพระบรมธาตุบรรจุอยู่ในผอบทองคำประดิษฐานในบุษบกสำริด เจดีย์ที่ 2 บรรจุพระธรรม และองค์ที่ 3 บรรจุพระพุทธรูป กรมศิลปากรสันนิษฐานว่าสร้างในสมัยรัตนโกสินทร์ตอนต้น พระอุโบสถ กว้าง 13.19 เมตร ยาว 20.49 เมตร หลังคาทรงไทยชั้นเดียว มุงกระเบื้องเคลียบดินเผาสีแดง ไม่มีช่อฟ้า ใบระกา มีเพียงชั่วและเหงาปั้นลม หน้าบันตกแต่งด้วยลวดลายปูนปั้นรูปพานวางซ้อนกัน 2 ชั้น รองรับพระอภิธรรมปิฎก ภายในมีจิตรกรรมฝาผนังภาพเทพชุมนุม พระอาทิตย์ทรงรถ นรกภูมิและภาพปริศนาธรรม และศาลาการเปรียญสร้างเมื่อ พ.ศ. 2360 โดยพระยาศรีสมบัติจางวาง (บุญชิ้น ณ สงขลา)

ปูชนียวัตถุมี พระพุทธรูปประธานในอุโบสถเป็นพระพุทธรูปปางมารวิชัย ศิลปะรัตนโกสินทร์ตอนต้นเป็นศิลปะของช่างท้องถิ่น มีพุทธลักษณะคือ พระพักตร์ใหญ่ยาว ลักษณะอย่างหุ่น พระขนงโก่งโค้ง มุมพระโอษฐ์ยกขึ้นเล็กน้อย พระกรรณใหญ่ เม็ดพระเกศามีขนาดเล็ก รัศมีเป็นเปลวสูง พระอังสาทั้ง 2 ข้าง ยกตั้งขึ้นระนาบกับพื้น ครองจีวรห่มเฉียง เรียบ มีชายสังฆาฏิขนาดใหญ่พาดอยู่ที่พระอังสาข้างซ้ายตกลงมาตรงกลางพระวรกาย ลงมาถึงพระนาภีปลายตัดตรง พระชงฆ์มีขนาดใหญ่หนา 

## อ้างอิง

โพธิ์ปฐมาวาส
โพธิ์ปฐมาวาส
หมวดหมู่:โบราณสถานในจังหวัดสงขลา
ดักดักโก

**ดักดักโก** () เป็นบริษัทที่ให้บริการเสิร์ชเอนจินที่มุ่งเน้นเรื่องความเป็นส่วนตัวและมีตัวกรองไม่ให้มีผลการค้นหาเฉพาะบุคคล โดยทางดักดักโกใช้ API ร่วมกับเว็บไซต์อื่น ๆ เพื่อแสดงผลการสืบค้นข้อมูลอย่างรวดเร็ว นอจากนั้น ดึงผลการสืบค้นจากแหล่งอื่น ๆ เพิ่มเติม (ส่วนใหญ่มาจาก Bing) และใช้โปรแกรมรวบรวมข้อมูลของตัวเอง นอกจากนั้น ดักดักโกถือเป็นหนึ่งในบริการที่ถูกรัฐบาลจีนปิดกั้นการใช้งานจากประเทศจีน

บริษัทแหล่งนี้ถูกก่อตั้งโดย Gabriel Weinberg และมีพนักงาน 149 คน โดยชื่อบริษัทอ้างอิงจากเกม "Duck, duck, goose"

## อ้างอิง

หมวดหมู่:เสิร์ชเอนจิน
มิตซูบิชิ จี4เอ็ม

**มิตซูบิชิ จี4เอ็ม** () เป็นเครื่องบินทิ้งระเบิดขนาดกลางของญี่ปุ่นในระหว่างสงครามโลกครั้งที่สอง ใช้โดยกองทัพอากาศทหารเรือจักรวรรดิญี่ปุ่น

## ประจำการ
;
* กองทัพอากาศทหารเรือจักรวรรดิญี่ปุ่น

### หลังสงคราม
thumb|จี4เอ็ม
;
*กองทัพอากาศอินโดนีเซีย
;
*กองทัพอากาศกองทัพปลดปล่อยประชาชน
;
*กองทัพอากาศสหราชอาณาจักร
;
*กองทัพอากาศสหรัฐ

## คุณลักษณะ (จี4เอ็ม1 แบบ 11)
250px|thumb|มิตซูบิชิ จี4เอ็ม3 เบ็ตตี้

## อ้างอิง



หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดญี่ปุ่น
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินทิ้งระเบิดตอร์ปิโดในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:เครื่องบินมิตซูบิชิ
หมวดหมู่:อากาศยานที่บินครั้งแรกในปี พ.ศ. 2482
คลองบางมด

[thumb|คลองบางมดบริเวณ[วัดยายร่ม]]
thumb|คลองบางมด
**คลองบางมด** เป็นคลองย่อยในระบบคลองด่านและคลองบางขุนเทียน ไหลผ่านในพื้นที่ของเขตจอมทอง เขตทุ่งครุและเขตบางขุนเทียน กรุงเทพมหานคร มีความยาวประมาณ 15,800 เมตร มีแนวทางน้ำค่อนข้างตรง ต่างจากคลองธรรมชาติบริเวณนี้ที่มีลักษณะคดเคี้ยว จึงคาดว่าเป็นคลองที่ขุดขึ้นเพื่อผันน้ำเพื่อการเกษตร มีต้นสายแยกออกจากฝังทิศใต้ของคลองสนามชัยเยื้องกับวัดไทร ไหลลงใต้ มีคลองบางขุนเทียนไหลขนานมาไหลหักศอกเข้ามาจนใกล้คลองบางมดมากบริเวณแยกคลองระแนะน้อย โดยมีคลองข่อยเป็นตัวเชื่อมจนมาเป็นคลองเส้นเดียวกัน ไหลลงใต้มาสุดสิ้นที่บริเวณวัดบัวผัน 

## ประวัติ
ในอดีตเป็นเส้นทางสัญจรคมนาคมระหว่างบางกอกกับหัวเมืองทางตะวันตกและปักษ์ใต้ การตั้งถิ่นฐานในบริเวณคลองบางมด สันนิษฐานจากการมาตั้งถิ่นฐานของชุมชนย่านบางขุนเทียน ท่าข้าม หัวกระบือ ที่เริ่มมีการตั้งชุมชนตั้งแต่สมัยอยุธยาตอนปลาย จึงอาจมีการตั้งถิ่นฐานในแถบบางมดบ้างแล้ว แต่ไม่มีหลักฐานชัดเจน พอสันนิษฐานได้จากการตั้งวัด เช่น วัดยายร่มในสมัยรัชกาลที่ 3 วัดโพธิทองสมัยรัชกาลที่ 4 และมัสยิดนูรุ้ลฮุดาในสมัยรัชกาลที่ 6

การเปลี่ยนแปลงที่ชัดเจน คือ การทำสวนส้มบางมด มีชาวจีนในพื้นที่ได้นำกิ่งพันธุ์จากทางบางบน (บางขุนนนท์ ตลิ่งชัน บางกอกน้อย) เริ่มเพาะปลูกในย่านบางมดนี้ตั้งแต่ประมาณ พ.ศ. 2468 ปรากฏว่าได้ผลดีเป็นที่นิยมของทั้งประเทศ จึงเกิดการเคลื่อนย้ายระลอกใหญ่ของผู้คนเพื่อมาบางมดเพื่อบุกเบิกสวนส้ม มีการตั้งตลาดปากคลองศาลเจ้าแม่ทับทิม มีโรงหนังศรีเจริญบางมด (ประมาณ พ.ศ. 2505) มีมัสยิดใหม่ เช่นดาริ้ลหะซัน (สอนสมบูรณ์) ดารุ้ลอิบาดะห์ วัดพุทธใหม่ เช่น วัดพุทธบูชา (พ.ศ. 2497) วัดหลวงพ่อโอภาสี (ประมาณ พ.ศ. 2500) แต่เมื่อเกิดน้ำท่วมใหญ่เมื่อ พ.ศ. 2526 และ 2534 ทำให้ชาวบางมดย้ายไปทำสวนที่อื่น อีกทั้งมีการตัดถนนพุทธบูชา ถนนพระรามที่ 2 ถนนท่าข้าม ถนนบางขุนเทียนชายทะเล ฯลฯ เกิดบ้านจัดสรรหลายโครงการรุกคืบเข้ามาในพื้นที่

ในระยะราว 50 ปีหลัง ได้มีการขยายคลองอันเกิดจากเรือหางยาวขนส้มเข้ามามากจนตลิ่งถูกซัดไป เมื่อ พ.ศ. 2560 มีการสร้างเส้นทางปั่นจักรยานระยะทาง 3 กิโลเมตร เลียบไปกับคลองบางมด

## สถานที่ริมคลอง
ริมคลองเป็นที่ตั้งของวัดพุทธบูชา วัดยายร่ม วัดสีสุก มัสยิดดาริลหะซันกับมัสยิดนูรุลหุดา ศาลเจ้าแม่ทับทิม สองฝั่งคลองมีสวนส้ม สวนมะพร้าว มีบ้านเรือนหนาแน่นริมสองฝั่งคลองสลับไปกับที่รกร้าง มีโรงงานอยู่ประปราย ร้านขายของชำที่ส่งสินค้าข้ามคลองมาด้วยตะกร้าชักรอก มีตลาดคลองบางมดซึ่งเปิดในวันเสาร์และอาทิตย์

## อ้างอิง

บางมด
บางมด
บางมด
ฮัตสึเนะ มิกุ: คัลเลอร์ฟูลสเตจ

**ฮัตสึเนะ มิกุ: คัลเลอร์ฟูลสเตจ** () หรือ **โปรเจคเซไค** (, ) เป็นเกมมือถือจังหวะของประเทศญี่ปุ่น พัฒนาโดย คัลเลอร์ฟูลพาเล็ต (Colorful Palette) สตูดีโอของ ไซเบอร์เอเจนต์ คราฟต์เอกก์ (CyberAgent's Craft Egg) และเผยแพร่โดยเซกา เกมนี้เป็นภาคต่อจากซีรีส์ของเซกาคือ ฮัตสึเนะ มิกุ: โปรเจกต์ดีวา และมีนักร้องเสมือนของคริปตันฟิวเจอร์มีเดีย ได้แก่ ฮัตสึเนะ มิกุ, เมะกุริเนะ ลูกา, คากามิเนะ ริน/เลน, เมโกะ และไคโตะ ควบคู่ไปกับตัวละครมนุษย์ดั้งเดิม 20 คนที่แบ่งออกเป็น 5 ยูนิต แต่ละแบบมีธีมเฉพาะ ตั้งอยู่ในโลกแห่งความเป็นจริงที่นักร้องเสมือนมีอยู่ในนิยายเท่านั้น ตัวละครของเขามาในอีกโลกหนึ่งที่เรียกว่า "เซไค" ที่ซึ่งความรู้สึกที่แท้จริงต่างๆ ถูกฉายออกมา เกมนี้เปิดตัวสำหรับอุปกรณ์แอนดรอยด์และแอปเปิล (ไอโอเอส) เมื่อวันที่ 30 กันยายน พ.ศ. 2563 ได้รับการพัฒนาด้วยยูนิตี และใช้เอนจินของไพอาโปรสตูดีโอเอ็นที (Piapro Studio NT) สำหรับการสังเคราะห์เสียงพูด

## ตั้งเรื่อง
เกมดังกล่าวตั้งอยู่ในโลกแห่งความเป็นจริง โดยเฉพาะในเมืองโตเกียวและโยโกฮาม่า (ทั้งตั้งอยู่ในเขตอภิมหานครโตเกียวและภูมิภาคคันโต) ในเกมนี้ ฮัตสึเนะ มิกุ และผองเพื่อนเป็นนักร้องสมมติในตำนาน ที่มีอยู่ในโลกแห่งความเป็นจริงในฐานะนักร้องเสมือน (Virtual Singers) พวกเขาร้องเพลงจากผู้สร้างทั่วโลก แต่ก็มีอยู่ในเซไค (セカイ, Sekai, หมายถึง: โลก) โลกลึกลับที่แตกต่างจากโลกแห่งความจริงที่สร้างขึ้นจากความรู้สึกที่แท้จริงของบุคคล นำเสนอรูปลักษณ์ที่หลากหลายตามตัวบุคคล มีเซไคมากมายเท่าที่มีอารมณ์ และรูปร่างเปลี่ยนแปลงไปตามอารมณ์ของบุคคล ดังนั้นจุดเน้นของเกมจึงอยู่ที่ตัวละครดั้งเดิมและการเดินทางเพื่อค้นหา "ความรู้สึกที่แท้จริง" ด้วยความช่วยเหลือจากนักร้องเสมือน

เพื่อที่จะเข้าเซไค ต้องค้นหาและเล่นเพลงที่ไม่มีชื่อ (Untitled) เพลงนี้เงียบไม่มีท่วงทำนองหรือเนื้อร้องและสร้างขึ้นพร้อมๆ กับเซไค และถูกสอดเข้าไปในอุปกรณ์อย่างลึกลับ สามารถเป็นอะไรก็ได้ เช่น เกมคอนโซล สมาร์ทโฟน สมาร์ตวอทช์ ทีวี แท็บเล็ต และคอมพิวเตอร์ เมื่อพวกเขาเล่นเพลงไม่มีชื่อ สามารถเดินทางระหว่างโลกแห่งความจริงกับเซไคได้ เนื่องจากสามารถค้นพบความรู้สึกที่แท้จริงของตนได้ เพลงจะมีเมโลดี้และเนื้อเพลงที่สามารถเล่นได้ รวมถึงชื่อเพลงด้วย

## หมายเหตุ


## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2563
หมวดหมู่:เกมสำหรับแอนดรอยด์
หมวดหมู่:เกมเต้น
หมวดหมู่:เกมกาชา
หมวดหมู่:วิดีโอเกมเล่นฟรี
หมวดหมู่:เกมสำหรับไอโอเอส
หมวดหมู่:วิดีโอเกมดนตรี
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากในโตเกียว
หมวดหมู่:วิดีโอเกมเกี่ยวกับวิดีโอเกม
หมวดหมู่:ข้อโต้เถียงในการ์ตูนญี่ปุ่น
ไอจิ บี7เอ

**ไอจิ บี7เอ** () ชื่อเล่น **เกรซ** เป็นเครื่องบินทิ้งระเบิดตอร์ปิโดและดำดิ่งทิ้งระเบิดบนเรือบรรทุกเครื่องบินในสงครามโลกครั้งที่สอง ผลิตโดยไอจิโคคุคิ ใช้โดยกองการบินทหารเรือมหาจักรวรรดิญี่ปุ่น

## ประจำการ
;
*กองการบินทหารเรือมหาจักรวรรดิญี่ปุ่น

## คุณลักษณะ (บี7เอ2)
thumb|บี7เอ เครื่องต้นแบบ
thumb|บี7เอ ติดระเบิดตอร์ปิโด

## อ้างอิง

## แหล่งข้อมูลอื่น
*  Aichi B7A2 Ryusei (Shooting Star) GRACE  - National Air and Space Museum
* IJN Pics

หมวดหมู่:เครื่องบินไอจิ
หมวดหมู่:เครื่องบินดำดิ่งทิ้งระเบิดในสงครามโลกครั้งที่สอง
หมวดหมู่:เครื่องบินทิ้งระเบิดตอร์ปิโดในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดญี่ปุ่น
หมวดหมู่:อากาศยานบนเรือบรรทุกเครื่องบิน
หมวดหมู่:อากาศยานที่บินครั้งแรกในปี พ.ศ. 2485